armvectores/hy_wikipedia_2023 huggingface dataset:
Ալոգիզմ

Ալոգիզմ (հուն․՝ ά - Ժխտական մասնիկ + λαΎωμός - բանականություն), ճանաչողության մեջ տրամաբանության դերի ժխտում։ Վկայակոչելով ձևական տրամաբանության միջոցով շարժումը բացատրելու անհնարինությունը՝ ալոգիզմի պաշտպանները (Ա. Շոպենհաուեր, Ֆրիդրիխ Նիցշե, Ա. Բերգսոն և ուրիշներ) փորձում են ժխտել մարդկային բանականության հնարավորությունները՝ դրանց հակադրելով ինտուիցիան, բնազդը, հավատը և այլն։ Ալոգիզմը հիմքից մերժվում է ճանաչողության պրոցեսի դիալեկտիկական մեկնաբանությամբ։ Տերմինն առաջարկել է Հարոլդ Պալմերը լեզվական այն միջոցների՝ բառերի դասավորության, ինտոնացիա, մասնիկավորում համար, որոնք կարող են արտահայտել ժամանակի, թվի, հարաբերության և այլ իմաստներ։


== Թատերագրության մեջ ==
Թատերագրության մեջ ալոգիզմը արտահայտչական միջոց է, որ խախտում է դարձվածքների, առանձին խոսքերի տրամաբանական կապը, խաթարում է երկխոսության հետևողական ընթացքը՝ խոսքի զավեշտական տարրերը ակնհայտ դարձնելու նպատակով։ Ալոգիզմն առավել տարածված է վոդևիլներում, զավեշտներում, ֆարսերում։


== Ծանոթագրություններ ==
(647) Ադելգունդե

(647) Ադելգունդե (անգլ.՝ Adelgunde), աստերոիդ աստերոիդների հիմնական գոտում։ Հայտնաբերվել է 1907 թվականի սեպտեմբերի 11-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,442371 ա. մ., առավելագույնը մոտենում է 1,9692 ա. մ. հեռավորության վրա և հեռանում 2,9156 ա. մ.։ Արեգակի շուրջ մեկ ամբողջական պտույտ է կատարում 1394,17 երկրային օրվա ընթացքում, իր ուղեծրով շարժվելով միջինում 0,258218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(647) Ադելգունդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուաբաշ շրջան (Իլինոյս)

Ուաբաշ շրջան (անգլ.՝ Wabash County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 580 կմ² է, բնակչությունը՝ 11.947 մարդ (2010 թ. տվյալներով)։ Շրջկենտրոնն է Մաունտ Կարմել բնակավայրը։ Կազմավորվել է 1824 թ.։
Ռիչարդ Ռասսել Կրտսեր

Ռիչարդ Բրևարդ Ռասսել Կրտսեր   (անգլ.՝ Richard Brevard Russell, Jr., նոյեմբերի 2, 1897(1897-11-02), Winder, Ջորջիա, ԱՄՆ - հունվարի 21, 1971(1971-01-21), Վաշինգտոն, Կոլումբիայի շրջան, ԱՄՆ), ամերիկացի քաղաքական գործիչ, դեմոկրատ։ Եղել է Ջորջիայի նահանգապետը և ԱՄՆ-ի սենատոր։ Պահպանողական կոալիցայի ոչ պաշտոնական ազդեցիկ գործիչ էր, Կոնգրեսում դեմ էր լիբերալներին։ Ռիչարդ Ռասսելը ծնվել է իրավաբանների ընտանիքում, 1918 թվականին Ռասսելը ավարտել է Ջորջիա համալսարանի իրավական դպրոցը և 1920-ական թվականներին սկսել է աշխատել հոր հետ` իրավաբանական գրասենյակում։ 1921-1931 թվականներին եղել է Ջորջիա Պալատի ներկայացուցիչ անդամ, իսկ 1927 թվականից նրա անդամը։ 1931-1933 թվականները աշխատել է նահանգապետ իր հարազատ նահանգում։ Այդ պաշտոնում նա կարողացավ  կարգավորել պետական բյուջեն Մեծ ճգնաժամի շրջանում։ 1933 թվականին միացավ Կոնգրեսին, որպես սենատոր Ջորջիայից, այդ պաշտոնը զբաղեցրեց մինչև մահ։ 1952 թվականին Ռիչարդ Ռասսելը Դեմոկրատական կուսակցության կողմից փորձել է  իր թեկնածությունն առաջադրել նախագահական ընտրություններում։ Ռասսել եղել է Նախագահ Լինդոն Ջոնսոնի մտերիմ ընկերը և որոշ հարցերում նրա հետ համաձայն չէր։ Զգույշ էր Վիետնամի պատերազմի և սևամորթերի իրավունքների շարժման մասին իր դատողություններում։ 1956 թվականին եղել է հարավային նահանգների 19 սենատորներից մեկը, որը ստորագրել է Հարավային հրովարտակ փաստաթուղթը ընդդեմ ռասայական  ինտեգրման պետական հաստատություններում։ Սենատում Ռասելը  իր երկար պաշտոնամոլության ժամանակ եղել է մի քանի կոմիտեի անդամ։ Եղել է Ուորեն հանձնախմբի անդամ, որը 1963-1964 թվականներին  Ջոն Քենեդու սպանություն հետաքննության գործով է զբաղվել։ Ռասսելը մահացել է 1971 թվականին  հունվարի 21-ին և հուղարկավորվել է Վայնդերների ընտանեկան գերեզմանոցում։ ԱՄՆ-ի Ռազմական նավատորմը հայտարարեց, որ սուզանավը SSN-687 (դաս «Ստերջեն») կկոչեն Ռասսելի անունով։      


== Արտաքին հղումներ ==
Biography at the Biographical Directory of the United States Congress{{re


== Ծանոթագրություններ ==
Նոբելյան հիմնադրամ

Նոբելյան հիմնադրամ (շվեդերեն՝ Nobelstiftelsen), մասնավոր հաստատություն, հիմնվել է 1900 թվականի հունիսի 29-ին՝ Նոբելյան մրցանակների ֆինանսական և վարչական կառավարման համար։ Հիմնադրամը հիմնված է դինամիտի հայտնագործող Ալֆրեդ Նոբելի կտակի վրա։


== Պատմություն ==
Ալֆրեդ Բերնարդ Նոբել  ծնվել է 1833 թվականի հոկտեմբերի 21-ին Ստոկհոլմում։ Քիմիկոս, ինժեներ, գյուտարար։ Bofors ընկերության սեփականատերը։ Նոբելի է պատկանում 355 տարբեր արտոնագրեր, որոնցից ամենահայտնին դինամիտն է։ Նոբելը իր կյանքի ընթացքում կուտակել է զգալի քանակությամբ հարստություն հիմնականում այս հայտնագործությունների շնորհիվ։ 1896 թվականին Նոբելը մահանում է կաթվածից Իտալական Սան Ռեմո կոմունայի իր վիլլայում, որտեղ նա ապրել էր իր կյանքի վերջին տարիները։
Ըստ Նոբելի կտակի, որը զարմացրեց շատերին, իր կարողությունը պետք է օգտագործվեր ֆիզիկայի, քիմիայի, խաղաղության, ֆիզիոլոգիայի կամ բժշկության և գրականության բնագավառներում մրցանակ ստեղծելու համար։ Չնայած Նոբելը իր կյանքի ընթացքում գրել է մի քանի կտակ, վերջին կտակը նա գրել է իր մահից գրեթե մեկ տարի առաջ Փարիզում՝ Շվեդ-Նորվեգական ակումբում 1895 թվականի նոյեմբերի 25-ին։ Նոբելը իր ընդհանուր ակտիվների 94%-ը՝ 31 միլիոն շվեդական կրոն, կտակել է Նոբելյան հինգ մրցանակաները հաստատելու և օժանդակելու համար (2008 թվականի դրությամբ 186 միլիոն ԱՄՆ դոլար)։


== Ծանոթագրություններ ==
(2998) Բերենդեյա

(2998) Բերենդեյա (անգլ.՝ Berendeya), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,423025 ա. մ., առավելագույնը մոտենում է 1,9495 ա. մ. հեռավորության վրա և հեռանում 2,8965 ա. մ.։ Արեգակի շուրջ մեկ ամբողջական պտույտ է կատարում 1377,64 երկրային օրվա ընթացքում, իր ուղեծրով շարժվելով միջինում 0,261317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2998) Բերենդեյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվրոպայի առաջնության եզրափակիչ 1992

Եվրոպայի առաջնության եզրափակիչ 1992, Եվրոպայի առաջնության եզրափակիչ հանդիպում։ Տեղի է ունեցել 1992 թվականի հունիսի 26-ին, Գյոտեբորգ քաղաքի «Ուլլևի» մարզադաշտում։ Խաղը տեղի է ունեցել Դանիայի և Գերմանիայի հավաքականների միջև։ Չեմպիոն է դարձել Դանիայի հավաքականը, որը Գերմանիայի հավաքականին հաղթել է 2։0 հաշվով։


== Խաղի հաշիվը ==


== Ծանոթագրություններ ==


== Արտաքին հղումներ ==
Եվրոպայի առաջնություն 1992
Թամասլու

Թամասլու, լեռ Ղարաբաղի բարձրավանդակում, Շուշիի գավառում, բարձրությունը 1800 մետր է։


== Ծանոթագրություններ ==
Աշոտ Ղազարյան

Անվան այլ կիրառումների համար տե՛ս՝ Աշոտ Ղազարյան (այլ կիրառումներ)Աշոտ Սուրենի Ղազարյան (մայիսի 15, 1949(1949-05-15), Երևան, Հայկական ԽՍՀ, ԽՍՀՄ), հայ դերասան, հաղորդավար, կատակերգու և երգիչ։ ՀՀ ժողովրդական արտիստ (2014)։


== Կրթություն ==
Ավարտել է Երևանի Չարենցի անվան միջնակարգ դպրոցը։ 1968-1973 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում՝ Վարդան Աճեմյանի արվեստանոցում։


== Դերասանական գործունեությունը ==
1967-1968 և 1975-1976 թվականներին աշխատել է Երևանի դրամատիկական թատրոնում՝ որպես դերասան։ 1973-1974 թվականներին աշխատել է Գաբրիել Սունդուկյանի անվան թատրոնում՝ որպես դերասան։ 1976 թվականին եղել է Հայպետէստրադա «Ուրախ ժամ» համույթի մենակատար, «Ուրարտու» համույթի հանդիսավար։ 1977-1978 թվականներին աշխատել է «Ուրարտու» համույթում՝ որպես երգիչ։ 1979 թվականին եղել է Հայհամերգ միավորումի բեմադրող ռեժիսոր, «Միայն ծիծաղ» խմբի և «Նաիրի» համույթի գեղարվեստական ղեկավար։ Նկարահանվել է «Հայֆիլմ» կինոստուդիայի և հայկական հեռուստատեսության մի շարք գեղարվեստական ֆիլմերում և հաղորդումներում։ 2006 թվականին ստեղծել է Աշոտ Ղազարյանի հումորի, ծիծաղի և խոսքի դպրոց-ստուդիան։
2019-2020 թվականներին նկարահանվել է է Դ. Գրիգորյանի բազմասերիանոց «Անհասցե Ծնվածները» հեռուստասերիալում։ 2019 թվականին նկարահանվել է «Վերջին Ուսուցիչը» հեռուստասերիալում։ Իսկ այժմ նկարահանվում է Դ. Գրիգորյանի բազմասերիանոց «Սարի Աղջիկ» հեռուստասերիալում։


== Պարգևներ ==
Մովսես Խորենացու մեդալ
ՀՀ վաստակավոր արտիստ, 2005
ՀՀ ժողովրդական արտիստ (2014)
«Երևան քաղաքի զինանշան»
«Գարեգին Նժդեհ» մեդալ
«Ֆրիտյոֆ Նանսեն» մեդալ


== Ծանոթագրություններ ==
Արտելնոե (այլ կիրառումներ)

Արտելնոե, կարող է վերաբերել՝

Արտելնոե - գյուղ, Ուկրաինայի Խարկովի մարզի Լոզովայայի շրջանում
Արտելնոե - գյուղ, Ուկրաինայի Խարկովի մարզի Վելիկոբուրլուկիի շրջանում
Պերեմիշլյանի

Պերեմիշլյանի (ուկրաիներեն՝ Перемишляни), քաղաք Ուկրաինայի Լվովի մարզի Պերեմիշլյանիի շրջանում, շրջկենտրոն։
Չճշտված տվյալներով Պերեմիշլյանի քաղաքում բնակվում էր 7 499 մարդ։ Բնակավայրը զբաղեցնում է 4,65 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժողովածու (1473)

Ժողովածու (1473), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1473 թվի տակ։ Ձեռագիրը գրվել է 1655-1675 թվականներին Շմավոն Աբեղենց Դսեղեցի գրիչի կողմից, Քոբայրում (Լոռի)։ Ստացողը եղել է Շմավոն Աբեղենց Դսեղեցի։ Գրված է թղթի վրա, որը ունի 18․7X12.5 չափս։ Ձեռագիրը կազմված է 366 թերթից։ Գրված է միասյուն, նոտրգիր, բոլորգիր։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ գրչի՝ 1ա, 294ա, 319բ։


== Բովանդակություն ==
Պետ․ Արագոնացւոյ Գիրք մոլութեանց։
Ներս․ Շնորհալւոյ Գիր Հաւատոյ։
Ան․ Նարեկացւոյ Վասն արտասուաց և ապաշխարութեան։
Քարոզ։
Առակ վասն Աստուածածնին։
Ի Գրոց գանձուց Կիւրդի Աղէքսանդրացւոյ Տոմարականը


== Ծանոթագրություններ ==
Պուլորոզ

Պուլորոզ (լատ.՝ Pullorosis), բացիլային սպիտակ փորլույծ, ճտերի բացիլային դիզենտերիա, թռչունների սուր համաճարակային հիվանդություն, որը բնորոշվում է ստամոքս-աղիքային համակարգի խանգարումներով։


== Հարուցիչ ==
Հարուցիչը Salmonello pullorum gallinarum մանրէներն են, որոնք գտնվում են հիվանդի արյան մեջ և պարենքիմային օրգաններում, իսկ հասակավոր թռչունների մոտ՝ գլխավորապես ձվարաններում, լյարդում, փայծաղում։


== Էպիդեմիա ==

Հիվանդանում են գերազանցապես ճտերը՝ կյանքի առաջին 5-10, հաճախ՝ 1-3 օրում։ Վարակի աղբյուր են բացիլակիր առողջ հավերը, հիվանդ ճտերը։ Վարակվում են սննդային ճանապարհով՝ կերերի և ջրի միջոցով։
Գաղտնի շրջանը 1-20 օր է։ ճտերի պուլորոզ ընթանում է սուր, ենթասուր և քրոնիկական, իսկ հասակավոր թռչուններինը՝ քրոնիկական (հաճախ առանց նշանների) ձևերով։


== Նշաններ ==
Նշաններն են՝ ճտերը թույլ են, լուծում են («սպիտակ» լույծ), փետուրները՝ խճճված, շնչառությունը՝ դժվարացած, մարմնի ջերմաստիճանը բարձրանում է մինչև 44 °C, հիվանդները նստում են պարանոցը ներս քաշած։ Հետագայում զարգանում է ինքնաթունավորում և ճտերը 1-2 օրվա ընթացքում սատկում են։


== Ախտորոշում ==
Պուլորոզ ախտորոշում են կլինիկական նշաններով, ախտաբանաանատոմիական ու համաճարակային տվյալներով և բակտերիալոգիական հետազոտությամբ (անհրաժեշտ է բացառել կոլիբակտերիոզը, պաստերելոզը, կոկցիդիոզը և թունավորումները)։ 


== Բուժում ==
Բուժումը՝ անտիբիոտիկներ, սուլֆանիլամիդներ, կանխարգելիչ նպատակներով կարելի է օգտագործել բակտերիոֆագ։ Կանխարգելումը և պայքարի միջոցառումնևրը՝ պահպանել անասնաբուժական կանոնները, ճտահանության համար օգտագործել միայն ապահով տնտեսություններից ստացված ձվերը։ Անապահով տնտեսություններում ճտերին խմբավորում են և կերաբաժնում նախատեսում՝ ձկան յուղ, կանաչ կեր, կաթնամթերք և հանքային աղեր։
Ամիսը մեկ անգամ հավերին ստուգում են և դրական ռեակցիայով թռչուններին ոչնչացնում։ Թռչնանոցները, զբոսաբակը, կերաջրամաններն ախտահանում են կծու նատրիումի 2, կրեոլինի 5, մրջնալդեհիդի 2 և հանգած կրի 20%-անոց լուծույթներով։
Հիվանդությունը համարվում է վերացված, եթե վերջին երկու հետազոտության ժամանակ պուլորոզի հարուցիչ չի հայտնաբերվում։ Պուլորոզով մարդիկ կարող են հիվանդանալ, եթե օգտագործում են վարակված միս և ձու։ Կանխարգելման համար անհրաժեշտ է սպանդանոցներում պահպանել սանհիգիենիկ կանոնները։ Հիվանդ հավերից ստացված ձվերը օգտագործվում են միայն հացաբուլկեղենի և հրուշակեղենի արտադրությունում՝ խստորեն պահպանելով սանիտարական կանոնները։


== Տես նաև ==
Սալմոնելոզներ


== Արտաքին հղումներ ==
Current status of Newcastle disease worldwide Archived 2016-08-13 at the Wayback Machine. at OIE. WAHID Interface - OIE World Animal Health Information Database
Disease card Archived 2014-10-10 at the Wayback Machine.
Department of Environment, Food and Rural Affairs, UK Archived 2007-06-10 at the Wayback Machine.
Կանոնադրություն

Կանոնադրություն, նորմատիվ հավաքական ակտ, որը որոշում է պետական մարմինների կառուցվածքը, խնդիրներն ու իրավասությունները, պետական մարմինների, կազմակերպությունների և պաշտոնատար անձանց գործողությունների կարգը՝ որոշակի դեպքերում (օրինակ՝ պետական կանոնադրություն, հասարակական կազմակերպությունների ու հիմնարկների դրամարկղային գործառնությունները վարելու մասին) կամ կարգավորում է կոնկրետ հարցերով կազմակերպական, գույքային, աշխատանքային հարաբերությունների ամբողջությունը։
Կանոնադրություններ ունի նաև միջազգային կազմակերպությունների մեծ մասը։
Դիեգո Ռիվերա

Դիեգո Ռիվերա (իսպ.՝ Diego Rivera, դեկտեմբերի 8, 1886(1886-12-08)[…], Գուանախուատո, Գուանախուատո, Մեքսիկայի Միացյալ Նահանգներ - նոյեմբերի 24, 1957(1957-11-24)[…], Coyoacán, Մեխիկո, Մեքսիկայի Միացյալ Նահանգներ), մեքսիկացի նկարիչ։
1896-1902 թթ. սովորել է Մեխիկոյի Գեղարվեստի ակադեմիայում։ 1907-1921 թթ. ապրել է Եվրոպայում, սովորել Մադրիդի Գեղարվեստի ակադեմիայում (1907 թ.), ստեղծագործել Փարիզում (1909-1921 թթ.), կրել կուբիզմի ազդեցությունը, Իտալիայում (1920-1921 թթ.) ուսումնասիրել 15-րդ դարի որմնանկարները։ Մեքսիկայի կոմկուսի անդամ 1922 թվականից։


== Պատկերասրահ ==

		
		
		

		
		
		


== Ծանոթագրություններ ==


== Գրականություն ==
Жадова Л. Монументальная живопись Мексики. — М., 1965.
Осповат Л. Диего Ривера. — М., 1969.
Secker Н. F. Diego Rivera. — Dresden, 1957.
Андреа Кеттенманн. Ривера. — М., 2007. — ISBN 978-5-9794-0063-1.
10 coloured reproductions of Diego Rivera — Art Supplement of World Student News published by International Union of Students., 1960.


== Արտաքին հղումներ ==
Виртуальный веб-музей(անգլ.)(իսպ.)
Картины и биография
Диего Ривера: «Муралист» в Москве
Кубистические работы Диего Риверы
Галерея фотографий художников Диего Риверы и Фриды Кало
Կաան

Կաան (ֆր.՝ Cahagnes), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1319 մարդ, բնակչության խտությունը` 54.17 մարդ/կմ²։ Բնակավայրը զբաղեցնում է 24.35 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 32 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 868 աշխատունակ (15-64 տարեկան)  բնակիչ, որոնցից ակտիվ էին 655-ը, իսկ ոչ ակտիվները` 213։ Ակտիվության ցուցանիշը կազմում է 75,5 %։ 655 աշխատունակ մարդկանցից աշխատել է 618 անձ (336 տղամարդ և 282 կին)։ Գործազուրկ են եղել 37 անձ (16 տղամարդ և 21 կին)։ 213 անաշխատունակներից 70-ը եղել են աշակերտներ կամ ուսանողներ, 83-ը` թոշակառուներ, իսկ 60-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լուչիտո

Լուչիտո (իտալերեն՝ Lucito), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 960 մարդ, բնակչության խտությունը կազմում է 31 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 86030, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մուրզիլկայի արկածները

Մուրզիլկայի արկածները (ռուս.՝ Приключения Мурзилки), խորհրդային ​​մուլտիպլիացիոն ֆիլմ, որը ստեղծվել է 1956 թվականին, ռեժիսոր-մուլտիպլիկատորներ Բորիս Ստեպանցևի և Եվգենի Ռայիկովսկու կողմից։ Առաջին մուլտֆիլմն է հատուկ թղթակից Մուրզիլկայի արկածների մասին։


== Սյուժե ==
Հեքիաթային լրագրող Մուրզիլկան արձակուրդում գտնվելու ընթացքում ամսագրի գլխավոր խմբագրից «Կայծակ» հեռագիր է ստանում, որում Մուրզիլկային հանձնարարվում է նոր թողարկման համար լուսանկարել լավ տղայի կամ գյուտարար երեխայի։ Մուրզիլկան բզեզի տեսքով շտապ «անտառային տաքսի» է վերցնում և թռչում Մոսկվա։
Մոսկվայում Մուրզիլկան պատահաբար հետևում է մի բնակարանի պատուհանին, որտեղ ապրում է սովորական դպրոցական Պետյան։ Սկզբում Պետյան շատ լավ տպավորություն է թողնում Մուրզիլկայի վրա. նա լսում է իր մորը, քաղաքավարի է, պարզվում է, որ նա գյուտարար է, ինչի համար մայրը նրան անակնկալ էր խոստացել, և Մուրզիլկան անմիջապես լուսանկարում է նրան։ Բայց փողոց դուրս գալով՝ տղան արմատապես փոխվում է՝ հանկարծ վերածվելով կռվարարի։ Մուրզիլկան լուսանկարում է նաև նրա բոլոր գործողությունները. թե ինչպես է ծաղրում կատվին, աղջիկների հյուսիկներից քաշում, ծխում և ամենից վատը՝ պարսատիկից կրակում է թռչունների բույնին, մինչև որ Մուրզիլկան կարողանանում է փրկել թռչուններին։
Երբ հաջորդ օրը Պետյան արթնանում է, պարզվում է, որ անակնկալը «Մուրզիլկա» ամսագրի բաժանորդագրությունն է, որի վերջին համարը ստանում է տղան։ Բացելով ամսագիրը՝ Պետյան տեսնում է իր լուսանկարն «օրինակելի տղայի» տեսքով. «Պետյան տանն է»։ Բայց երբ նա շրջում է էջը, նա իր մոր հետ տեսնում է Մուրզիլկայի կողմից արված բոլոր «հերոսությունների» լուսանկարները` «Եվ նա այդպիսին է փողոցում» մակագրությամբ։
Գլխավոր խմբագիրը շնորհակալություն է հայտնում թղթակից Մուրզիլկային կատարած աշխատանքի համար և շեշտում նրա ինքնատիպությունը. մամուլը ոչ միայն պետք է նշի լավը, այլև բացահայտի վատը։


== Հեղինակներ ==
Սցենարի հեղինակներ՝ Օլեգ Էրբերգ, Ա. Կարանով, Նիկոլայ Էրդման
Ռեժիսորներ՝ Եվգենի Ռայկովսկի, Բորիս Ստեպանցև
Կոմպոզիտոր՝ Յուրի Լևիտին
Բեմադրող նկարիչ՝ Անատոլի Սավչենկո
Օպերատորներ՝ Եկատերինա Ռիզո, Ն. Սոկոլովա
Հնչյունային օպերատոր՝ Բորիս Ֆիլչիկով
Նկարիչ-մուլտիպլիկատորներ՝ Ֆեոդոր Խիտրուկ, Վադիմ Դոլգիխ, Վիկտոր Լիխաչև, Ֆաինա Եպիֆանովա, Տատյանա Ֆյոդորովա, Տատյանա Տարանովիչ


== Վերաթողարկում ==
Այս մուլտֆիլմը VHS ձևաչափով թողարկվել է «Սոյուզ վիդեո» ընկերության կողմից 1990-ական թվականներին, նույն ընկերության կողմից DVD ձևաչափով վերաթողարկվել է 2000-ական թվականներին։


== Ծանոթագրություններ ==


== Գրականություն ==
Фильмы-сказки. Сценарии рисованных фильмов. Выпуск 5.. — М.: Искусство, 1958. — 290 с.: А. Каранов, О. Эрберг, Н. Эрдман «Приключения Мурзилки» — стр. 17. В. Коростылёв, М. Львовский «Опять двойка» — стр. 33.
Միջերկրածովյան երաշտահավ

Միջերկրածովյան երաշտահավ (լատ.՝ Parus lugubris), երաշտահավերի ընտանիքի թռչուն։ Նստակյաց է, քիչ տարածված։


== Արտաքին տեսք ==
Մարմնի երկարությունը 14 սմ է, թևերի բացվածքը՝ 21,5-23 սմ։ Հասունի թասակը, կոկորդը և կրծքի վերին մասը խամրած սև-դարչնագույն են։ Մարմինը վերևից մոխրավուն է, ներքևից՝ աղոտ սպիտակ, թևին կա նեղ, բաց գույնի շերտ։ Երիտասարդի գունավորումն ավելի խամրած է և մուգ, կրծքի վերին մասը և կոկորդը՝ ավելի փոքր սև հատվածով։ 


== Կեր ==
Կեր փնտրելիս հաճախ թռչկոտում է թփուտների ստորին հատվածում կամ քարերի արանքում։ Երգում է երկար ժամանակ նույն տեղում նստած։ Բնակվում է գիհու կամ փշոտ թփուտների առկայությամբ ցածրադիր չոր լեռնալանջերին։ 


== Բնադրում ==
Բնադրումը հաստատված է արհեստական թռչնաբներում և գիհու փչակներում։ Սնվում է անողնաշարավորներով։ Ապրիլի ընթացքում հանդիպում են հարսանեկան զույգեր կազմած և երգող անհատներով խմբեր։


== Ձու ==
Ձվերը բներում հայտնվում են ապրիլի  առաջին տասնօրյակի վերջին։ Դնում է 17 մմ տրամագծով, սպիտակ՝ կարմիր պտերով 4-9 ձու։ Թխսակալում է էգը, արուն պաշտպանում է էգին և բույնը։ 


== Ձագեր ==
Ձագերը բնից հեռանում են մայիսի երկրորդ տասնօրյակում։ Աշնանը և ձմռանը արուն ու էգն անջատվում են և ինքնուրույն կյանք վարում։ Հայաստանում առաջին անգամ հայտնաբերվել է 1960-ական թվականներին։ Որպես հազվագյուտ տեսակ՝ կարիք ունի հատուկ պաշտպանության, արհեստական թռչնաբներ ներգրավելու միջոցով հնարավոր է բարձրացնել համակեցության խտությունը։
Վալդարասետե

Վալդարասետե (իսպ.՝ Valdaracete), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Տարածքը 64.31 կմ²։ Բնակչությունը՝ 686 մարդ (ըստ 2010 թվականի)։


== Արտաքին հղումներ ==
Udalaren webgunea. (Իսպաներեն)
Ստեֆանակոնի

Ստեֆանակոնի  (իտալերեն՝ Stefanaconi), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 2490 մարդ, բնակչության խտությունը կազմում է 108 մարդ/կմ²։ Զբաղեցնում է 23,23 կմ² մակերես տարածք։ Փոստային ինդեքսն է՝ 89843։ Հեռախոսային կոդը՝ 0963։
Բնակավայրի հովանավորն է Սուրբ Նիկոլասը՝ Միրլիկիի հրաշագործը։ Տոնը նշվում է ամեն տարի դեկտեմբերի 6-ին։


== Արտաքին հղումներ ==
Բնակավայրի պաշտոնական կայք
Կամպարադա

Կամպարադա  (իտալերեն՝ Camparada), կոմունա Իտալիայում, Լոմբարդիա մարզի Մոնցա և Բրիանցա գավառում։
Բնակչությունը 1703 մարդ է։ Բնակչության միջին խտությունը՝ 1703 մարդ/կմ²։ Զբաղեցնում է 1 կմ² տարածք։ Փոստային ինդեքս՝ 20050։ Հեռախոսային կոդը՝ 039։


== Արտաքին հղումներ ==
Բնակավայրի պաշտոնական կայք (իտալ.)
Բուլղարիայի օրհներգ

Միլա Ռոդինո, 1964 թվականին դարձել է Բուլղարիայի ժողովրդական օրհներգը։ Երաժշտության և տեքստի կմախքը «Գորդա ստարա պլանինա» երգն է, որը 1885 թվականին գրել է Ցվետան Ռադոսլավովը։ Այն հորինել են սերբ-բուլղարական պատերազմի ժամանակ։ Տեքստը փոխվել է շատ անգամ, վերջին անգամ` 1990 թվականին։


== Օրհներգի իսկական տարբերակը ==
Горда Стара планина,
до ней Дунава синей,
слънце Тракия огрява,
над Пирина пламеней.Կրկներգ
Мила Родино,
ти си земен рай,
твойта хубост, твойта прелест,
ах, те нямат край.


== Տեքստի ուրիշ տարբերակներ ==
Горда Стара планина,
до ней север се синей.
Слънце Витош позлатява,
към Цариград се белей.
Կրկներգ:
Мила Родино,
ти си земен рай,
твойта хубост, твойта прелест,
ах, те нямат край.
Хайде братя българи,
към Балкана да вървим.
Там се готви бой юнашки,
за свобода, правдиниՄինչ 1990 թ-ի հեղափոխությունը գոյություն ունեին ևս 2 քառյակ, որոնք հետագայում հեռացվել են։

Паднаха борци безчет
за народа наш любим,
Майко, дай ни мъжка сила
пътя им да продължим.Дружно братя българи,
с нас Москва е в мир и бой,
партия велика води,
нашият победен строй.


== Ռուսերեն թարգմանություն ==
Гордая Старая гора,
Рядом с ней Дунай синеет,
солнце над Фракией светит,
над Пирином пламенеет.
Милая Родина,
Ты — земной рай,
Твоя красота и прелесть,
ах, им нет конца.

Մինչ 1990 թ-ը։
Пало борцов без счёта
За народ наш любимый,
Мать, дай нам мужества и сил
Путь их продолжить.
Дружно, братья болгары, 
С нами Москва и в мире и в бою,
Великая партия ведет,
Наш победный строй.


== Քննադատություններ Միլա Ռոդինոի վերաբերյալ ==
Երգը շատ անգամ քննադատվել է երաժշտության ծագումի համար և քաղաքական փոփոխություններ է արվել տեքստում։ 1989թ նոյեմբերի 10-ից հետո 7-րդ մեծ ժողովրդական ժողովին հնչել են տարբեր առաջարկներ ժողովրդական օրհներգի վերաբերյալ, ներառյալ «Շումի Մատրիցա», բայց վերջնականորեն ընդունվել է «Միլա Ռոդինոն»։


== Ծանոթագրություններ ==
Դալիդաղ (այլ կիրառումներ)

Դալիդաղ, կարող է վերաբերել՝

Դալիդաղ - լեռ Փոքր Կովկաս լեռնահամակարգում՝ Սյունիքի բարձրավանդակի հյուսիսարևելյան մասում
Դալիդաղ - լեռնաշղթա Փոքր Կովկաս լեռնահամակարգում
Բաբինիչի (գյուղ, Կրասնինսկի շրջան)

Անվան այլ կիրառումների համար տե՛ս՝ Բաբինիչի (այլ կիրառումներ)Բաբինիչի (ռուս.՝ Бабиничи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զինովի Սոլովյով

Զինովի Պետրովիչ Սոլովյով (ռուս.՝ Зиновий Петрович Соловьёв, նոյեմբերի 10 (22), 1876, Գրոդնո, Գրոդնոյի նահանգ, Ռուսական կայսրություն - նոյեմբերի 6, 1928(1928-11-06), Մոսկվա, ՌԽՖՍՀ, ԽՍՀՄ), խորհրդային առողջապահության և կարմիր բանակի ռազմասանիտարական ծառայության կազմակերպիչներից։ Կոմունիստական կուսակցության անդամ 1898 թվականից։
1904 թ. ավարտել է Կազանի համալսարանի բժշկական ֆակուլտետը։ Եղել է «Օբշչեստվեննի վրաչ» («Общественный врач») և «Վրաչեբնայա ժիզն» («Врачебная жизнь») ամսագրերի խմբագիր, մասնակցել է Հոկտեմբերյան հեղափոխությանը (Մոսկվա)։ Տուբերկուլոզի դեմ պայքարի համառուսաստանյան լիգայի քարտուղար։ 1918 թվականին՝ ներքին գործերի ժողկոմատի բժիշկների մասի վարիչ և բժիշկների կոլեգիաների խորհրդի անդամ, ՌՍՖՍՀ առժողկոմատի կազմակերպման նախագծի հեղինակ։ Միաժամանակ (1920 թվականից)՝ ԲԳԿԲ-ի Ռազմաանիտարական գլխավոր վարչության պետ և կարմիր խաչի Ռուսաստանյան ընկերության գործկոմի նախագահ։ Սոլովյովի նախաձեռնությամբ կազմակերպվել է ( 1925 թ.) «Արտեկ» պիոներական համամիութենական ճամբարը։ 1923 թվականից՝ Մոսկվայի 2–րդ համալսարանի բժշկական ֆակուլտետի սոցիալական հիգիենայի ամբիոնի պրոֆեսոր։ Աշխատանքները վերաբերում են խորհրդային առողջապահության տեսական հիմունքների, խորհրդային բժշկագիտության կանխարգելիչ ուղղության, ռազմասանիտարական ծառայության կազմակերպման հարցերի մշակմանը։


== Ծանոթագրություններ ==
Ahmad Tea

Ahmad Tea, թեյի ապրանքանիշ, որը պատկանում է Ahmad Tea Ltd ընկերությանը։


== Պատմություն ==
Ahmad Tea Ltd-ն հիմնադրվել է 1986 թվականին Անգլիայում։ Ընկերության մշտական տերերից մեկը նրա պատմության ողջ ընթացքում եղել է Աֆշար (անգլ.՝ Afshar) ընտանիքը։ 2014 թվականին, վերակազմավորումից հետո, վերահսկողություն է սահմանվել Ahmad Tea Ltd ընկերության վրա․ այն անցել է Ahmad Tea (UK) Ltd-ին, որի սեփականատերերը մնացել են Աֆշար ընտանիքի ներկայացուցիչները։
Ընկերության գլխավոր գրասենյակը և թեյի արտադրություններից մեկը գտնվում են Չենդլերս-Ֆորդում՝ Հեմփշիր կոմսությունում՝ Սաութհեմփթոն քաղաքում։ 2014 թվականի վերջին  Ahmad Tea Ltd ընկերության վերահսկողության տակ էին Մեծ Բրիտանիայից դուրս մի շարք ձեռնարկություններ․ թեյի գործարաններ Դուբայում (Արաբական Միացյալ Էմիրություններ), Խարկովում (Ուկրաինա), Միտիշիում (Ռուսաստան), Նանչանում (Չինաստան), Շրի Լանկայում և Իրանում։ Հումքի հիմնական աղբյուրներն են Չինաստանը, Հնդկաստանը և Շրի Լանկան։


== Գործունեություն ==
2013 թվականին, Euromonitor International-ի տվյալներով, «Ահմադ Թեյը» թեյի վաճառքով ամբողջ աշխարհում զբաղեցրել է 5-րդ տեղը (Unilever-ից, Tata Global Beverages-ից, Associated British Foods-ից և Orimi Trade-ից հետո)՝ մասնաբաժին ունենալով ավելի քան 20 երկրների շուկաներում։ Ընկերության վաճառքի մեծ մասը գտնվում է Արևելյան Եվրոպայի, Միջին Արևելքի և ԱֆրիկաԱֆրիկայի շուկաներում, հիմնականում Ռուսաստանում և Իրանում, որոնց բաժինը 2013 թվականին գերազանցել է ընկերության ընդհանուր վաճառքի 60%-ը։
2009 թվականի դրությամբ Ռուսաստանում սև թեյի վաճառքում այն  զբաղեցրել է 2-րդ տեղը, իսկ կանաչ թեյի վաճառքով՝ առաջին, 2008 թվականի տվյալներով՝ Ռուսաստանում արտադրանքի վաճառքի տարեկան ծավալը տվյալ ապրանքանիշի ներքո գնահատվել է 5 մլրդ ռուբլի։ 2013 թվականի դրությամբ ընկերությունը Ռուսաստանում թեյի վաճառքի ծավալով զբաղեցրել է երրորդ տեղը (շուկայի 10%)։
2013 թվականին Իրանում ընկերությունը թեյի վաճառքով երկրորդ տեղում էր (տեղական գործընկերն է Maham Qeshm Trading Co. ընկերությունը)։
Ապրանքանիշը գրեթե չի գործում Հյուսիսային և Լատինական Ամերիկայի և Հարավարևելյան Ասիայի, Ավստրալիայի և Օվկիանիայի շուկաներում։ 2008-ին Forbes-ը գրել էր, որ Մեծ Բրիտանիայում ապրանքանիշի վաճառքը տեղի է ունենում խոշոր սուպերմարկետներից դուրս և հիմնականում կենտրոնացված է Ռուսաստանից ժամանած զբոսաշրջիկների վրա, բայց Euromonitor International-ից Հուոփ Լիի կարծիքով՝ ընկերությունը հնարավորություն է փնտրում ընդլայնել պրեմիում թեյի վաճառքը բրիտանական ներքին մանրածախ առևտրում` հենվելով արտաքին շուկաներում նվաճված դիրքերի վրա, սակայն 2014 թվականի դրությամբ ապրանքանիշը ներկայացված չի եղել մանրածախ առևտրի խոշոր ցանցերում։
Ahmad Tea of London-ը Մեծ Բրիտանիայի Թեյի պալատի անդամ է (անգլ.՝ United Kingdom Tea Council), որին կարող են անդամակցել Մեծ Բրիտանիայում գրանցված և նրա տարածքում թեյի արտադրություն ունեցող կամ թեյի առևտուր իրականացնող ընկերությունները ։
Ահմադ Թեյը Ռուսաստանում հանդիսանում է 2011 թվականից Մոսկվայում անցկացվող «Ahmad Tea Music Festival»-ի նախաձեռնողը, կազմակերպիչն ու հովանավորը։


== Ծանոթագրություններ ==


== Արտաքին հղումներ ==
Ahmаd Tea ընկերության պաշտոնական կայք
The Best Kept Secret In Chandler’s Ford — The Tea Museum Chandler’s Ford Today, 29.04.2013.
Պոլդի Դուր

Պոլդի Դուր (գերմաներեն՝ Poldi Dur, հոկտեմբերի 29, 1917(1917-10-29), Վիեննա, Ավստրո-Հունգարիա - մարտի 27, 1996(1996-03-27), Բևերլի Հիլզ, Լոս Անջելես շրջան, Կալիֆոռնիա, ԱՄՆ), ավստրիացի պարուհի և թատրոնի ու կինոյի դերասանուհի։ Հիմնականում թատրոնում աշխատելով հանդերձ՝ նկարահանվել է մի շարք ֆիլմերում։ «Պոլդի Դուր»-ը նրա բեմական անուն-ազգանունն է. իսկական անուն-ազգանունն է Էլիզաբեթ Հանդլ։ Ծնվել է Ավստրիայի մայրաքաղաքում՝ Վիեննայում, որտեղ էլ երիտասարդ տարիներին ծավալել է իր ստեղծագործական գործունեությունը որպես պարուհի և դերասանուհի։ Այն բանից հետո, երբ անշլյուսի արդյունքում Ավստրիան բռնակցվել է նացիստական Գերմանիային, նա ամուսնու՝ ավստրիացի գրող Վալտեր Ռայշի հետ հարկադրված է եղել լքել Ավստրիան և ապաստան գտնել Ամերիկայի Միացյալ Նահանգներում։ Այստեղ շարունակել է պարուհու և թատրոնի դերասանուհու իր կարիերան և, բացի այդ, դերակատարումներով հանդես է եկել մի շարք կինոնկարներում։ Մահացել է 1996 թվականին, Բևերլի Հիլզում։


== Ընտրյալ ֆիլմագրություն ==


== Ծանոթագրություններ ==


== Գրականություն ==
Thomas S. Hischak. American Plays and Musicals on Screen: 650 Stage Productions and Their Film and Television Adaptations. McFarland & Company, 2005.
Kay Weniger: „Es wird im Leben dir mehr genommen als gegeben …“. Lexikon der aus Deutschland und Österreich emigrierten Filmschaffenden 1933 bis 1945. Eine Gesamtübersicht. ACABUS Verlag, Hamburg 2011, ISBN 978-3-86282-049-8, S. 580.


== Արտաքին հղումներ ==
Պոլդի Դուր Internet Movie Database կայքում
Սերբական կիրիլիցա

Վուկովիցա (կոչվել է այբուբենն ստեղծողի՝ Վուկ Ստեփանովիչ Կարաջիչի անվամբ) կամ սերբական կիրիլիցա, որ Սերբիայում անվանում են պարզապես «այբբենարան», այբուբեն սերբախորվաթական լեզուների համար։ Ստեղծվել է XIX դարի սկզբում և այդ ժամանակից ի վեր փոփոխությունների չի ենթարկվել։ Գործածվում է առավելապես Սերբիայում ու Չեռնոգորիայում, ավելի հազվադեպ՝ Բոսնիա և Հերցեգովինայում։ Ռուսական կիրիլիցայի համեմատությամբ՝ սերբականում բացակայում են Ёё, Йй, Щщ, Ъъ, Ыы, Ьь, Ээ, Юю, Яя տառերը, բայց դրա փոխարեն առկա են վեց այլ տառեր՝ Јј, Ћћ, Ђђ, Њњ, Љљ և Џџ։ Տառերից յուրաքանչյուրը համապատասխանում է մեկ հնչյունի։ Այբուբենն ունի իր լատինական տարբերակը, որ կոչվում է գաևիցա։

Սերբերենում որոշ տառերի գրելաձևը տարբերվում է ռուսերենից։ Առաջին հերթին դա վերաբերում է п, т, ինչպես նաև б, г, д տառերին։
Ժամանակակից սերբական այբուբենը բաղկացած է 30 տառից։


== Այբուբենը Չեռնոգորիայում ==
Չեռնոգորիայում, ինչպես նաև նախկին Հարավսլավիայի մի շարք պետություններում գործածվում է երկու այբուբեն՝ վուկովիցա ու գաևիցա։ 2011 թվականին չեռնոգորական այբուբենում ավելացվեցին З́ ու С́ (լատինական տարբերակում՝ Ź ու Ś) տառերը։ Նախապես պլանավորվում էր ավելացնել նաև Ѕ (կիրիլիցա)/З (լատինական) տառը։


== Աղբյուրներ ==
Vladimir Anić, Ljiljana Jojić, Ivo Pranjković (2003)։ Pravopisni priručnik - dodatak Velikom rječniku hrvatskoga jezika (Croatian) 
Vladimir Anić, Josip Silić, Radoslav Katičić, Dragutin Rosandić, Dubravko Škiljan (1987)։ Pravopisni priručnik hrvatskoga ili srpskoga jezika (Croatian or Serbian) 


== Ծանոթագրություններ ==
Ռոբլադիլյո

Ռոբլադիլյո (իսպ.՝ Robladillo), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դել Վինո շրջանում։ Տարածքը կազմում է 8.85 կմ2։ Բնակչությունը՝ 105 մարդ (2010 թվականի տվյալներով)։ Պրովինցիայի վարչական կենտորնից գտնվում է 22 կմ հեռավորության վրա։
Նամ Ջի Հյուն (դերասանուհի)

Նամ Ջի Հյուն (Հանգըլ․|남지현, սեպտեմբերի 17, 1995(1995-09-17), Ինչոն, Հարավային Կորեա), հարավկորեացի դերասանուհի։ Նա փոքր դերասանուհի լինելուց հաջողությամբ դարձել է ճանաչված գլխավոր դերասանուհի։ Հանդիսատեսի կողմից սիրված է «Թագուհի Սունդոկ», «Շոփինգի արքա Լուի», «Կասկածելի գործընկեր» և «100 օր իմ արքայազն» դորամաներում խաղացած իր դերերով։


== Կրթություն ==
Նամը 2014 թվականին ընդունվել է Սոգանգի համալսարան՝ հոգեբանություն մասնագիտության բաժին։


== Կարիերա ==


=== 2004-2015․ Սկիզբ, փոքր դերասանուհի ===
Նամը իր կարիերան սկսել է որպես փոքր դերասանուհի, և հայտնի է Եդեմի արևելք (2008), Թագուհի Սունդոկ (2009), Սուրբ ծննդին ձյուն կգա՞ (2009), Հրեշտակի աչքեր (2014) և Ի՞նչ է պատահել իմ ընտանիքին (2014) դորամաներում խաղացած իր դերերով։ Նա նաև նկարահանվել է Դետեկտիվ աղջիկ Պակ Հա Սոլ մինի սերիալում, Քեզ համար՝ ամբողջ հմայքով երիտասարդական դրամայում, Ապրելու պատճառ և Հուայի․ հրեշ տղա ֆիլմերում։


=== 2016-ներկա․ Աճող հայտնիություն և գլխավոր դերեր ===
2016 թվականին նա Սո Ին Գուկի հետ նկարահանվել է իր առաջին դորամայում՝ MBC-ի «Շոփինգի արքա Լուի» ռոմանտիկ կատակերգությունում, որտեղ հանդիսատեսին տպավորել է իր դերասանական տաղանդով։
2017 թվականին Ջի Չանգ Ուկի հետ նկարահանվել է SBS-ի «Կասկածելի գործընկեր» իրավաբանական դրամայում։ Շոուն վայելում էր հանդիսատեսի համակրանքի քիչ բաժինը, սակայն առաջ անցավ իր մրցակցից՝ գլխավորելով 20-49 տարեկանների ժողովրդագրական կարևոր ցուցանիշները, ինչպես նաև հոսքային հաղորդման գրաֆիկները, բրենդի ժողովրդականությունը և հեղինակությունը մի քանի շաբաթ շարունակ։
2018 թվականին Դո Կյոնգ Սուի հետ նկարահանվեց «100 օր իմ արքայազն» պատմական դրամայում։ Սերիալը կոմերցիոն հաջողություն ունեցավ՝ դառնալով հինգերորդ բարձր վարկանիշային կորեական դրաման կաբելային հեռուստատեսության պատմության մեջ։
2020 թվականին Նամը նկարահանվելու է «365․ ճակատագրին մարտահրավեր նետելով» ֆանտաստիկ առեղծվածային թրիլլերում՝ որպես պերֆեկցիոնիստ վեբթուն գրող։


== Ֆիլմագրություն ==


=== Ֆիլմ ===


=== Հեռուստասերիալներ ===


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Nam Ji-hyun at Management Soop
Nam Ji-hyun Internet Movie Database կայքում
Nam Ji-hyun Ինստագրամում
Երկգույն մաշկեղ չղջիկ

Երկգույն մաշկեղ չղջիկ (լատ.՝ Vespertilio murinus), չղջիկների ենթակարգի հարթաքիթ չղջիկների ընտանիքի կաթնասուն կենդանի։ Հայաստանում հանդիպում է ողջ արևելյան հատվածում՝ հարավից հյուսիս։ Որպես թաքստոց ընտրում է տարբեր շինությունների տանիքները, պատերի ճեղքերը կամ ծառերի փչակները։


== Արտաքին կառուցվածք ==
Մարմնի երկարությունը 54-64 մմ է, պոչինը՝ 36-47 մմ, նախաբազկինը՝ 4148 մմ։ Մեջքի մազերի ծայրերն արծաթափայլ են, հիմքի մոտ՝ սևագորշ (այստեղից՝ անվանումը)։ Որովայնի հատվածը սպիտակ է կամ մոխրագույն։ Ականջները, թևերը և դեմքը սև են կամ մուգ շագանակագույն։ Թևերը նեղ են, ականջները՝ կարճ, լայն և կլորավուն։ Առավելագույնը ապրում են 12 տարի։


== Սննդառություն ==
Սնվում է մանր ու միջին չափերի միջատներով։ Թաքստոցից դուրս է գալիս և սկսում է թռչել օրվա դեռևս լուսավոր ժամերին։ Որսի է դուրս գալիս բաց լանշաֆտում լճերի, գետերի վրա, անտառներում։ Ցուրտ եղանակին կարող է մնալ հանգստի վայրում։ Հունիսի վերջին ծնում է 2 (հազվադեպ՝ 1) ձագ։ Վերջինս թռիչքի ժամանակ ատամներով կառչում է մոր կրծքից։
Հոկտեմբերից մինչև մարտ չղջիկները քնում են։ Նրանք քնում են միայնակ և կարող են դիմակայել մինչև -5 °C ջերմաստիճանին։


== Տարածվածություն ==
Չղջիկի այս տեսակը հանդիպում է Կենտրոնական և Արևմտյան Եվրոպայում և Ասիայում։ Բնակվում են լեռներում, տափաստաններում և անտառային զանգվածներում, բայց Արևմտյան Եվրոպայում կարելի է հանդիպել նաև քաղաքներում։


== Ծանոթագրություններ ==
Անց կացա՜ն

«Անց կացա՜ն», Հովհաննես Թումանյանի քառյակներից։


== Պատմություն ==
Թումանյանն այս քառյակը գրել է 1890 թվականին, որը «Հառաչանք» պոեմի հատվածներից է։ Ստեղծագործությունը հետագայում հրատարակել է որպես առանձին քառյակ։
Եղիշե Չարենցի անվան գրականության և արվեստի թանգարանի Թումանյանի ֆոնդի № 3֊ում պահվում է պոեմի նախնական գրառումներից մեկը, որը հրատարակվել է 1969 թվականին «Թումանյան․ ուսումնասիրություններ և հրապարակումներ» աշխատության երկրորդ հատորում։
Եղիշե Չարենցի անվան գրականության և արվեստի թանգարանի Թումանյանի ֆոնդում № 101֊ում պահվում է մեկ ինքնագիր, որի տակ Թումանյանը գրել է՝ «Հառաչանքից»։
Բացի սրանից` Թումանյանի ընտանիքի արխիվում՝ Նվարդ Թումանյանի ալբոմում պահվում է ևս երկու ինքնագիր, որոնցից մեկը՝ «Հառաչանքից» վերնագրով։ Նույն տեղում (համար 57) պահվում է Աշխեն Թումանյանի կողմից արտագրված քառյակաշարը, որն էլ սկսվում է հենց այս քառյակով։
Ստեղծագործությունը տպագրվել է 1917 թվականին Բաքվում լույս տեսած «Գործ» ամսագրի 11-12-րդ համարի 38-րդ էջում, «Հառաչանքից» նշումով՝ Թիֆլիսում լույս տեսած «Քառյակներ» ժողովածուի 1-ին էջում, Հարություն Սուրխաթյանի «Գրական գոհարներ» քրեստոմատիայի 489-րդ էջում, ապա՝ Հովհաննես Թումանյանի երկերի ժողովածուի 1-ին հատորի 203-րդ էջում։
Արտատպվում է Հարություն Սուրխաթյանի «Գրական գոհարներ» քրեստոմատիայից։


== Ծանոթագրություններ ==
Ալբանիայի արվեստի ազգային պատկերասրահ

Ալբանիայի արվեստի ազգային պատկերասրահ (ալբ․՝ Galeria Kombëtare e Arteve), թանգարան և ազգային պատկերասրահ Ալբանիայում, որը գտնվում է երկրի մշակույթի նախարարության վերահսկողության տակ։
Համարվում է Ալբանիայի Հանրապետությունում գործող ամենակարևոր մշակութային տներից մեկը։


== Պատմություն ==
Ալբանիայի արվեստի ազգային պատկերասրահը ստեղծվել է ալբանացի մի խումբ արվեստագետների և երկրի արվեստի կոմիտեի նախաձեռնությամբ՝ 1946 թվականին, որպես ալբանացի հայտնի արվեստագետների ստեղծագործությունների ցուցահանդես։
Չնայած թանգարանի բացմանը, մինչ 1954 թվականի հունվարի 11-ը թանգարանը չուներ պետական հովանավորություն և գործում էր մշակութային նախարարությունից անկախ։
Ալբանիայի արվեստի ազգային պատկերասրահի պաշտոնական բացումը տեղի է ունեցել 1954 թվականի հունվարի 11-ին Ալբանիայի Հանրապետության մայրաքաղաք Տիրանայում։
Ներկայումս թանգարանում գործում են երկու հիմնական ցուցասրահներ՝ արվեստի տարբեր ճյուղերի աշխատանքների մշտական ցուցահանդես և ալբանացի (ինչպես նաև օտարերկրյա) արվեստագետների ժամանակավոր ցուցահանդես։
Պատկերասրահ այցելողները կարող են ստանալ ամբողջական տեղեկատվություն ալբանական կերպարվեստի զարգացման վերաբերյալ։


== Ծանոթագրություններ ==
Կենգեվեր

Կենգեվեր, գյուղ Արևմտյան Հայաստանում, Վանի վիլայեթի Խոշաբի գավառակում։


== Պատմություն ==
Բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 50 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Կենգեվերում էր գտնվում միջին դարերում հիշատակվող Կանգուվար ամրոցը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անդրեյ Տուպոլև

Անդրեյ Նիկոլայի Տուպոլև (ռուս.՝ Андре́й Никола́евич Ту́полев, հոկտեմբերի 29 (նոյեմբերի 10), 1888, Pustomazovo, Կիմրսկի շրջան, ԽՍՀՄ - դեկտեմբերի 23, 1972(1972-12-23)[…], Մոսկվա, ԽՍՀՄ), խորհրդային ավիակոնստրուկտոր, ԽՍՀՄ ԳԱ ակադեմիկոս (1953), գեներալ-գնդապետ-ինժեներ (1968), սոցիալիստական աշխատանքի եռակի հերոս (1945, 1957, 1972)։


== Կենսագրություն ==


=== Վաղ տարիներ ===
Ծնվել է 1888 թվականի հոկտեմբերի 29-ին (նոյեմբերի 10) Տվերի մարզում, գավառական նոտարի ընտանիքում։ 1906 թվականին ավարտել է Տվերի մարզի գիմնազիան։


==== Բարձրագույն կրթություն ====
Դեռ գիմնազիայում սովորելու տարիների Տուպոլևը հետաքրքրություն է ցուցաբերել ճշգրիտ առարկաների և տեխնոլոգիայի նկատմամբ։
1908 թվականին ընդունվել է Մոսկվայի բարձրագույն տեխնիկական ուսումնարանը։ Սովորելու տարիներին լուրջ հետաքրքրված է եղել աերոդինամիկայով։
1918 թվականին գերազանց ավարտել է ուսումնարանը։


==== Մասնագիտական գործունեություն ====

Ա․ Տուպոլևը Նիկոլայ ժուկովսկու հետ կազմակերպել է Աերոհիդրոդինամիկայի կենտրոնական ինստիտուտը․ 1918-1935 թվականներին եղել է այդ ինստիտուտի ղեկավարի տեղակալ։ 1922 թվականին ինստիտուտի կազմում ստեղծել է փորձնական կոնստրուկտորական բյուրո և գլխավորել այն։ Տուպոլևը մշակել է ինքնաթիռների ավելի քան 100 տեսակ, որոնցից 70-ը ունեցել են սերիական թողարկում։ Նրա կոնստրուկցիայի ինքնաթիռներով սահմանվել է 78 համաշխարհային ռեկորդ, իրականացվել 28 եզակի թռիչք, այդ թվում՝ ԱՆՏ-4 ինքնաթիռով «Չելյուսկին» շոգենավի անձնակազմի փրկումը, ԱՆՏ-25 ինքնաթիռով՝ Հյուսիսային բևեռի վրայով Վալերի Չկալովի և Մ․ Գրոմովի անվայրէջք թռիչքը ԱՄՆ, Ի․ Պապանինի գլխավորած «Հյուսիսային բևեռ» գիտական արշավախմբի ափհանումը։
Տուպոլևի կոնստրուկցիայի մեծ թվով ռմբակոծիչ, տորպեդակիր, հետախուզական ինքնաթիռները (SP-1, SP-3, UP, SP-7, ՄՏԲ 2, ՏՈՒ-2) և տորպեդային կատերները (Գ-4, Գ-5) կիրառվել են «Հայրենական մեծ պատերազմի» (1941-1945 թվականներ) մարտական գործողություններում։

Հետպատերազմյան տարիներին Տուպոլևի ղեկավարությամբ ստեղծվել են մի շարք ռազմական և քաղաքացիական ինքնաթիռներ, այդ թվում՝ ՏՈՒ-12 առաջին խորհրդային ռեակտիվ ռմբակոծիչը (1947), ՏՈՒ-104 առաջին ռեակտիվ ուղևորատար ինքնաթիռը (1954), ՏՈՒ-114, առաջին տուրբոպտուտակային միջմայրցամաքային ուղևորատար լայները (1957) և այլն։
Տուպոլևը ստեղծել է նաև մի շարք գերձայնային ինքնաթիռներ, այդ թվում ուղևորատար ՏՈՒ-144 ինքնաթիռը։


== Ընտանիք ==
Որդին՝ Ալեքսեյ Անդրեյի Տուպոլև (ռուս.` Алексе́й Андреевич Туполев), հայտնի ավիակոնստրուկտոր
Դուստրը` Յուլիա Անդրեյի Տուպոլևա ռուս.` Юлия Андреевна Туполева), ՌԴ վաստակավոր բժշկուհի


== Կոչումներ և պարգևներ ==
Տուպոլևը եղել է Մեծ Բրիտանիայի թագավորական ավիացիոն ընկերության (1970) և Ավիացիայի ու տիեզերագնացության ամերիկյան ինստիտուտի (1971) պատվավոր անդամ։ 1958 թվականին «Ավիացիայի տեսության ասպարեզում լավագույն աշխատանքի համար» Տուպոլևին շնորհվել է Ժուկովսկու անվան ոսկե մեդալ։
Արժանացել է նաև Ավիացիայի միջազգային ֆեդերացիայի ոսկե մեծ մեդալի, Լեոնարդո դա Վինչիի անվան մրցանակի (Իտալիա), ավիացիայի հիմնադիրների ոսկե մեդալի (Ֆրանսիա) և այլ պարգևների։ VII գումարման Կենտգործկոմի անդամ։ ԽՍՀՄ III-VIII գումարումների Գերագույն խորհրդի պատգամավոր։ Լենինյան (1957) և ԽՍՀՄ պետական (1943, 1948, 1949, 1952, 1972) մրցանակներ։
Պարգևատրվել է Լենինի 8 շքանշանով։


== Ծանոթագրություններ ==


== Արտաքին հղումներ ==
Անդրեյ Նիկոլաևիչ Տուպոլև (ռուս.)
Աղաթոն Հովնաթանյան

Անվան այլ կիրառումների համար տե՛ս՝ Հովնաթանյան (այլ կիրառումներ)Աղաթոն Հովնաթանյան (մայիսի 17, 1816(1816-05-17), Թիֆլիս, Վրացական նահանգ, Ռուսական կայսրություն - նոյեմբերի 3, 1893(1893-11-03), Սանկտ Պետերբուրգ, Ռուսական կայսրություն), դիմանկարիչ, գրաֆիկ։


== Կենսագրություն ==
1843 թվականին ավարտել է Պետերբուրգի գեղարվեստի ակադեմիան, սովորել Կառլ Բրյուլովի արվեստանոցում։ Որպես նկարիչ աշխատել է Պետերբուրգի ձիաբուծական պետական վարչությունում, ստացել կոլեգիական խորհրդականի աստիճան։ Հիմնականում զբաղվել է գրաֆիկայով, վիմագրել այլ նկարիչների գործեր, այդ թվում՝ Հակոբ Հովնաթանյանի գեներալ Զասի (1836), Մ. Ս. Վորոնցովի (1849) դիմանկարները, Ա. Ի. Շառլեմանի «Հիշողություններ պամերի կորպուսի մասին» գծանկարների ալբոմը (1859), Ի. Կելլերի «Ա. Մ. Գորչակովի դիմանկարը» (1869), Մ. Սալտիկով-Շչեդրինի «Նահանգական ակնարկներ» գրքի համար Մ. Բաշիլովի կատարած գծանկարը (1870) ևն։ Հովնաթանյան նկարիչների տոհմը նոր աստիճանի է բարձրացրել հայ կերպարվեստը։ Խարսխված լինելով հայկական միջնադարյան արվեստի վրա, յուրացնելով հարևան ժողովուրդների մշակույթներից իրենց գեղարվեստական ընկալումներին հոգեհարազատ տարրեր, դրանք զուգակցելով նոր ժամանակների հայ արվեստի պահանջներին՝ Հովնաթանյանները կարողացել են սկզբնավորել հայկական գեղանկարչության մի շարք ժանրեր, ստեղծել արտահայտչականության գաղափարա-գեղարվեստական որոշակի կանոններ, որոնք օրինակելի են դարձել ժամանակի կովկասյան գեղանկարչության համար։
Աշխատանքներից գտնվում են Հայաստանի ազգային պատկերասրահում։


== Գրականություն ==
Չոպանյան Ս., Նաղաշ Հովնաթան աշուղը ն Հովնաթան Հովնաթանյան նկարիչը, Փարիզ, 1910
Ակինյան Ն., Հովնաթան Նաղաշ և Նաղաշ Հովնաթանյանք և իրենց բանաստեղծական և նկարչական աշխատությունք, Վենետիկ, 1911
Հովսեփյան Գ., Նյութեր և ոաումնասիրություններ հայ արվեստի և մշակույթի պատմության, պրակ Հ, Անթիլիաս, 1951
Ղազարյան Մ., Հայ կերպարվեստը XVIl-XVJH դարերում, Երևան 1974
Լևոնյան Գ., Հովնաթանյան Նաղաշները հայ նկարչության պատմության մեջ, «Խորհրդային արվեստ», 1938


== Ծանոթագրություններ ==
Բուրգասյան ծովածոց

Բուրգասյան ծովածոց (բուլղար․՝ Бургаски залив), Բուլղարիայի սևծովյան խոշորագույն ծովածոցերից մեկը։ Նրա հյուսիսային կետը՝ Պոմորիեի նավակայանն է, իսկ հարավայինը՝ Ակին հրվանդանը։


== Նկարագրություն ==
Առավելագույն լայնությունը կազմում է 41 կմ, առավելագույն խորությունը` 25 մետր։ Աղիությունը 17 ‰ է, ավազը՝ մագնետիտային։ Ծովածոցից արևմուտք առանձնանում է ծովալճակային տիպի լիմանների խումբը, որը հայտնի է ընդհանրական՝ Բուրգասյան լճեր անվանումով, որոնց թվում են Բուրգասը, Մանդրան, Աթանասովոն և Պոմորիսկոյեն։ Ծովածոցի հարավային մասում են գտնվում բուլղարական հայտնի կղզիներ Սուրբ Իվանի, Սուրբ Պյետրի, Սուրբ Անաստասիայի (հնում Բոլշևիկ) և Սուրբ Թովմասի կզղիները։


== Ափամերձ ենթակառուցվածքներ ==
Ծովածոցում է գտնվում բուլղարական ամենահայտնի քաղաքներից մեկը՝ Բուրգասը։ Նաև ափին է գտնվում Պոմորիե, Սոզոպոլ, Նեսեբր քաղաքները։ Բուրգասյան ծովածոցը հանդիսանում է Սև ծովի ամենաարևմտյան կետը։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
«Бургаски залив»։ Българска енциклопедия А-Я (Bulgarian)։ БАН, Труд, Сирма։ 2002 


== Արտաքին հղումներ ==
Карта залива
Մարի Աջամի

Մարի Աջամի  (արաբ․՝ ماري عجمي‎‎, 1888, Դամասկոս, Օսմանյան կայսրություն - դեկտեմբերի 25, 1965(1965-12-25)), քրիստոնյա, արաբալեզու կին գրող, ֆեմինիստ։
Մարի Աջամին իր վաղ և որպես անհատ ձևավորման տարիները անց է կացրել Դամասկոսում, որտեղ նա ստացել է կրթություն իռլանդական և ռուսական միսիոներական դպրոցներում։ 1906 թվականից բուժքույրություն է սովորել  Բեյրութի Ամերիկյան համալսարանի ինտերնատում։ Վախենալով հետապնդումներից նա գրել է հաճախ որպես գրական կեղծանուն օգտագործելով մոր անունը՝ Լայլա (արաբ․՝ ليلى‎‎)։ Գրել է բանաստեղծություններ, զբաղվել է լրագրությամբ, հիմնել է Դամասկոսի կանանց գրական ակումբը։ 1910 թվականին հիմնել է գրական, կանանց համար նախատեսված Ալ-Արուս (թարգմանաբար՝ հարսնացու) լրագիրը, որը գոյատևել է տասնմեկ տարի։
Աջամիի բարեհաջող գրական գործունեությանը հակադրվել է անձնական դժբախտ կյանքը։ Ողջ կյանքում փափագել է սովորել արտասահմանում, բայց հոր մահվան և պատերազմի պատճառով չի կարողացել իրագործել իր երազանքը։ Տ․ Ջոզեֆը գրում է, որ Մարի Աջամիի հաջողությունները պետք է գնահատվեն այն հսկայական խոչընդոտների ֆոնին, նա միշտ պայքարել է իր ամսագիրը պահելու համար, չնայած որ հայրը համոզում էր թողնել այդ գործը։ Մարի Աջամին ամուսնացած չի եղել։


== Ծանոթագրություններ ==
Ժուրավլիխա (Պովալիխայի վտակ)

Անվան այլ կիրառումների համար տե՛ս՝ Ժուրավլիխա (այլ կիրառումներ)Ժուրավլիխա, գետ Ռուսաստանում, հոսում է Նովոսիբիրսկի մարզում, Ալթայի երկրամասում։ Գետաբերանը գտնվում է Պովալիխա գետի աջ ափից 77 կմ հեռավորության վրա։ Գետի երկարությունը 11 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բարնաուլ քաղաքից մինչև Նովոսիբիրսկի ջրամբարը՝ առանց Չումիշ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200512115200001458
Հիդրոլոգիական ստուգման կոդ՝ 115200145
Ավազանի կոդ՝ 13.01.02.005
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 2։


== Ծանոթագրություններ ==
Պենկի (այլ կիրառումներ)

Պենկի, կարող է վերաբերել՝

Պենկի - գյուղ Ռուսաստանի Իվանովոյի մարզի Պալեխսկի շրջանի կազմում։
Պենկի - գյուղ Ռուսաստանի Ռյազանի մարզի Պիտելինսկի շրջանի կազմում։
Գարուշ Բեկնազարյան

Գարուշ Իվանի Բեկնազարյան (Բեկ-Նազարով)  (հունիսի 23 (հուլիսի 5), 1894, Երևան, Կովկասի փոխարքայություն, Ռուսական կայսրություն - սեպտեմբերի 2, 1967(1967-09-02), Երևան, Հայկական ԽՍՀ, ԽՍՀՄ), հայ կինոօպերատոր։ ՀԽՍՀ արվեստի վաստակավոր գործիչ (1944)։
Համո Բեկնազարյանի կրտսեր եղբայրն է։


== Կենսագրություն ==
1923 թվականից եղել է Վրաստանի կինոստուդիայի, 1925 թվականից՝ Հայկինոյի օպերատոր։


== Ֆիլմեր ==
«Տասնվեցերորդը» (1928)
«Մեքսիկական դիպլոմատներ» (1932)
«Գիքոր» (1934)
«Դավիթ Բեկ» (1944, Դ. Ֆելդմանի հետ)


== Պարգևներ ==
ՀԽՍՀ արվեստի վաստակավոր գործիչ (1944)


== Ծանոթագրություններ ==
Կարդոնայի ամրոց

Կարդոնայի ամրոց (իսպ.՝ Castillo de Cardona), ռազմական կառույց՝ ամրոց Իսպանիայում։ Համարվում է Կատալոնիայի գլխավոր հենակետերից մեկը, որը գտնվում է 600 մետր բարձրություն ունեցող բլրի վրա՝ Բարսելոնայի հյուսիսում (ներկայումս գտնվում է Կարդոնա քաղաքի տարածքում։


== Պատմություն ==
Ամրոցը հիմնադրվել է 886 թվականին` կոմս Վիլֆրեդ Մազոտի կողմից։ Ամրոցի համալիրի ներսում 1040 թվականին կառուցվել է եկեղեցի։
Ժամանակի ընթացքում ամրոցը գնալով ընդարձակվել է և դարձել է Կատալոնիայի ամենամեծ ամրոցը։ 17-րդ դարում Կարդոնայի ամրոցը համարվում էր կատալոնական անջատվողականության գլխավոր և հիմնական օջախներից մեկը։
1714 թվականի սեպտեմբերի 18-ին Իսպանիայի ժառանգության պատերազմի ժամանակ Կարդոնայի ամրոցը պաշարվել է Ֆրանսիայի թագավորության բանակի կողմից և այնուհետև ավերվել։
Այնուամենայնիվ ամրոցից շատ բան է պահպանվել, այդ թվում 11-րդ դարում կառուցված 15 մետրանոց զնդան։ Օրսոն Ուելսը ամրոցի ներսում նկարահանել է «Ֆալստաֆ» ֆիլմը։
1949 թվականին Կարդոնայի ամրոցը պաշտպանել է պետությանը։ 1976 թվականին սկսվել են լայնածավալ վերականգնողական աշխատանքներ, որը ավարտվել է 2014 թվականին Արդյունքում՝ ամրոցը ներկայումս ծառայում է որպես 106 սենյակներից բաղկացած հյուրանոց։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Կարդոնայի ամրոցը Archived 2006-04-24 at the Wayback Machine.
Կարդոնայի քաղաքային խորհուրդ(Կատալոներեն)